
În zilele noastre, actorii (non)statali operează prin intermediul diplomaţiei prin toate mijloacele posibile (on-line şi off- 
line) pentru a-şi influenţa partenerii şi opinia publică de pretutindeni, în speranța de a obține avantaje personale pentru pro- 


priile lor cauze şi interese. 


Prin definiţie, eficiența diplomaţiei parcurge un proces alcătuit din: ascultare, raportare şi răspunsuri atent configurate. 
Dezvoltarea spațiului digital a început să construiască punți de legătură între cetățean şi diplomat şi prin intermediul canale- 
lor diplomatice. Acest spaţiu este locul unde totul se interconectează în timp real (în spații naturale şi în spațiul digital). 

Acestea sunt câteva aspecte ale diplomaţiei secolului al XXI-lea. În acest articol, vom evidenția câteva concepte teoretice 
ale diplomației digitale şi modul în care acestea sunt aplicate în cadrul Ministerului Afacerilor Externe (MAE) prin interme- 
diul unei analize SWOT. Scopul acesteia este de a sublinia faptul că diplomaţii nu pot rămâne în afara vremurilor în care 


trăim sau blocaţi în secolul precedent. 


Cuvinte cheie: diplomaţie, diplomaţie digitală, spațiu cibernetic, analiză SWOT. 


Plecând de la afirmaţia lui Mircea Malița 
„Perfecţionarea metodelor şi mijloacelor diplomaţiei, a 
aparatului diplomatic, îmbunătățirea sistemelor 
diplomatice naţionale şi formării corpului diplomatic, 
studierea celei mai avansate experiențe a activității 
diplomatice, elaborarea şi dezvoltarea bazelor ei 
ştiinţifice — sunt obiective permanente pe care şi le-au 
fixat toate statele interesate în folosirea eficientă a 
diplomaţiei lor” făcută în anii 70, noi putem considera 
faptul că autorul este un promotor pentru o diplomație 
digitală dezvoltând ideea de bază a acestuia, astfel: 
diplomaţia practicată în era digitală nu reprezintă o 
diplomaţie publică transpusă în spațiul virtual ci, mai 
degrabă, un tip de diplomaţie utilă sec. XXI care 
include şi o componentă de tipul diplomaţiei publice; 
activitatea diplomatului este alcătuită din patru grupuri 
de practici clasice: transmiterea mesajelor, negocierea, 
medierea şi discuţiile”; schimbarea în sistem a devenit 
aproape impusă de noile tehnologii folosite de marea 
masă a oamenilor care dezvoltă odată cu dezvoltarea 
acestora noi tipuri de riscuri, vulnerabilități sau 
ameninţări şi toate acestea determină corpul diplomatic 
şi administrativ să ia măsuri. 

Indiferent de evoluţia tehnologiei, a valului de glo- 
balizare, funcţiile de bază ale diplomaţiei rămân ne- 


schimbate. Conform Convenţiei de la Viena în 1961 
pentru drept diplomatic, diplomaţia are cinci funcții 
principale: reprezentare bilaterală; protejarea intere- 
selor şi conaţionalilor conform legilor internaţionale; 
negociere; primirea, analizarea informaţiilor din teri- 
toriu şi raportarea către statul trimiţător; dezvoltarea 
relaţiilor de prietenie, culturale, economice şi ştiinţifice 
între statul acreditant şi statul-gazdă.” 

Una dintre regulile de bază este că „ar trebui să 
asculți vocea şi sfaturile venite de la faţa locului” şi din 
imediata vecinătate a acesteia, chiar dacă, uneori, 
aceasta poate greşi”. Considerăm această regulă ca fiind 
unul dintre punctele-cheie ale diplomatului erei digitale 
pentru a se informa în mod eficient acolo unde acesta 
îşi îndeplineşte misiunea. 

Cu toate acestea, modul de desfăşurare al diplo- 
maţiei la nivel internațional şi a diplomaţiei româneşti 
la începutul anilor 2000 erau prinse în sistemul specific 
sec. XX. În urma presiunii opiniei publice, a mass-me- 
diei şi a dezvoltării fără precedent a unui nou domeniu, 
a spațiului digital, Departamentul de Stat al SUA (echi- 
valentul Ministerului de externe) a decis înființarea 
unui astfel de birou inovativ de diplomaţie digitală. 
După SUA, au început să fie înfiinţate aproape imediat 
noi departamente (în sensul larg, direcții) în cadrul unor 


2 


COLOCVIU STRATEGIC NR. 9, 2016 


ministere de externe din Canada, Mexic, în aproape 
toate statele Uniunii Europene şi în alte state de pe tot 
cuprinsul globului. 

Pentru a evidenția rolul diplomației digitale într-un 
cadru instituţional de elită al unui stat aşa cum este Mi- 
nisterul Afacerilor Externe din ţara noastră, vom for- 
mula o analiză SWOT’. Apoi, vom adăuga un set de 
idei referitoare la limitele şi performanţele deoarece 
toate acestea au un pronunțat caracter calitativ. 

Pe parcursul analizei vom putea urmări ce fel de 
evenimente au putut influenţa dezvoltarea directă în 
terenul virtual (în cadrul reprezentanţelor) şi a dome- 
niilor ei funcţionale (marketing, implementare, dezvol- 
tarea aptitudinilor ale funcţionarilor interni pentru a 
putea lucra cu noile instrumente, cercetare-dezvoltare şi 
ce rol ar avea relaţiile de colaborare între colegi şi între 
partenerii de dialog), pe baza răspunsurilor la proble- 
mele menționate şi dacă acestea pot contura perspective 
de evoluţie pe termen lung a unei astfel de direcţii. 

Pentru a realiza analiza SWOT, am consultat orga- 
nigrama structurii MAE, rapoartele şi comunicatele de 
presă de pe site-ul oficial, diagrame informativ-—deci- 
zionale de tip organizaţional cu rol descriptiv pentru 
structuri în procesul decizional. Apoi, în vederea opti- 
mizării şi pentru eliminarea erorilor sunt menționate în 
mod flexibil conexiuni esenţiale cu exemple selectate 
din practica structurii nou-formată deoarece rigiditatea 
poate favoriza crize comportamentale ale elementelor 
care converg în spațiul digital. 


ANALIZA SWOT 

Diagnosticarea în urma utilizării analizei SWOT 
poate fi definită ca o cercetare complexă a aspectelor 
date de avantajele punctelor forte (ex. cum au reuşit 
americanii să treacă de punctele slabe date de sistemul 
de lucru învechit al diplomaților, sistem tehnologic 
învechit, de lipsa resurselor umane), a riscurilor şi a 
oportunităţilor, urmată de nivelul de performanţă şi 
critici generale ale acesteia. 

Reproducerea unor proprietăţi din sistemul digital 
(de exemplu, reţele sociale) oferă posibilitatea găsirii 
unor oportunități acceptabile cu riscul de a întâmpina 
dificultăţi (ex. scandalul Wikileaks a schimbat modul 
de operare al multor ministere în sistemul digital) sau 
probleme legate de timpul de luare a deciziilor sau 
fondurile alocate. 


Avantajele şi punctele forte 
Elementele formale de bază conectate cu inovaţia, 
sunt concepute cu ajutorul limbajului specializat şi sunt 
descrise aspectele calitative esenţiale desfăşurării acti- 
vităţii. Ele oferă avantaje deoarece pleacă de la premisa 
că proiectul este bine conceput şi se poate aplica în tot 
MAE. Proiectul defineşte structura şi logica ministerului 


printr-o ilustrare simbolică şi precizează viziunea asupra 
Ministerului Afacerilor Externe din România (MAE), a 
corpului diplomatic şi administrativ prin Cartea verde a 
Diplomaţiei Multilaterale 2010-2015. MAE a început 
să-şi dezvolte cu paşi mici ambasade virtuale prin creş- 
terea gradului de conectivitate la reţelele locale, regio- 
nale şi internaționale, la intranet şi outlook. 

Încă din 2009 apare programul de dezvoltare al 
site-urilor ambasadelor româneşti din peste 100 de state 
cu care avem stabilite relații diplomatice bilaterale. 
colaborare în cadrul reprezentanţelor dezvoltându-şi 
astfel aptitudinile şi experienţa prin operațiunile în des- 
făşurare fie din centrala de la Bucureşti, fie din exterio- 
rul țării. 

Până în prezent nu există informaţii publice despre 
formarea profesională domeniului digital dar, cu toate 
acestea există rezultate încurajatoare la mai bine de şase 
ani deoarece funcționarii şi-au consolidat expertizele, 
au oferit suport de lucru pentru şefii de misiune şi, une- 
ori, aceştia s-au reformat profesional, aşa cum este ca- 
zul Andreei Hanganu. Aceasta s-a afirmat în anii 2010 
— 2011 printr-o inițiativă privată. Ea a contribuit la în- 
fiinţarea şi dezvoltarea platformelor digitale ale amba- 
sadei Marii Britanii la Bucureşti, iar în prezent aceasta 
lucrează la Preşedinţia României. 

Noul tip de desfăşurare al activităţii diplomatice a 
oferit de o gamă largă de capabilități de conducere a 
fost demonstrată de disponibilitatea de a direcționa un 
efort la nivelul întregii echipe şi de a învăţa să 
prioritizeze munca în echipă şi moralul din misiuni. 


Punctele slabe 

Din punctul nostru de vedere cel mai slab punct al 
diplomației digitale îl reprezintă dependenţa de factorii 
exteriori mediului ambiental de lucru al unui diplomat 
conectat la internet atunci când acesta foloseşte aplica- 
tiile telefoanelor inteligente. În acest tip de catalogare, 
factorii exteriori reprezintă conexiunile locale standard 
la curent electric, reţelele de internet şi telefonie mo- 
bilă; iar factorii interni sunt consecvenți regulilor gre- 
oaie, inutil secretizate în ceea ce priveşte stocarea, ope- 
rarea, transferul şi accesul la informaţiile utile unei 
bune-desfăşurări ale activităţilor zilnice. 

Pentru conectările la sistemele locale de curent 
electric există soluţii practice de a reduce posibilitatea 
unor acţiuni rău-voitoare (chiar subversive). Acestea 
pot fi suplimentate sau poate în viitor înlocuite cu am- 
plasarea unor generatoare proprii de curent electric, 
poate - cu sisteme ecologice proprii de apă şi curent 
electric amplasate în interiorul reprezentanţelor sau cu 
baterii. 

În cazul rețelelor de internet legăturile sunt 
externalizate. În cazul internetului, companiile transna- 

ționale/internaționale sunt cele care au dezvoltat mo- 
toare de căutare. Prin intermediul acestora, au fost con- 
struite rețelele de socializare on-line. 

Apariţia telefoanelor inteligente şi dezvoltarea în 
reţelele de telefonie mobilă a aplicațiilor pentru internet 
complică situația explicată în paragraful anterior. 
Aceasta diminuează şi mai mult posibilitatea unei in- 
stituții guvernamentale precum MAE de a-şi proteja 
acțiunile în spaţiul undelor de telefonie mobilă şi al 
internetului în lipsa unui satelit de telecomunicații 
geostaționar propriu. 


Riscurile 
Cele mai mari riscuri în sistemul virtual vin din 
partea piraților cibernetici (hackeri). La acestea se 
adaugă uitarea parolelor de acces pe reţele sau scoaterea 
acestora de pe PC-uri sau laptop-uri. Pornind de la ca- 
drul teoretic al factorilor tehnici care influenţează fluxul 
informativ (tehnologic) până la securitatea informaţio- 
nală, diplomaţii sunt nevoiți să apeleze la experţi şi 
consilieri de imagine sau marketing numai că aceştia nu 
sunt tot timpul la dispoziţia personalului diplomatic. În 
aceste cazuri există riscul scoaterii din context a texte- 
lor comunicate, interpretarea sau recepționarea acestora 
diferit de ceea ce s-a dorit să se afirme. 
Cu toate că secţiunile responsabile pentru 
Cyber Security au la dispoziţie sofware de bază şi tipuri 
de aplicaţii, modele de organizare a datelor, sisteme 
expert care să includă toate modelele necesare dome- 
niului de activitate, să utilizeze tehnici specifice şi să 
poate selecta cel mai potrivite instrumente pentru situa- 
ţia considerată, acestea nu pot controla în totalitate coe- 
ficientul uman. 


Oportunităţile 

Acestea pot fi reflectate prin stabilirea obiectivelor 
ambitioase, prin pregătirea personalului implicat, asigu- 
rarea bazei Hi-Tech în cadrul reprezentanţelor şi mate- 
rialelor necesare desfăşurării fluxului tehnologic care 
defineşte sistemul digital şi acţiunile întreprinse. Mi- 
nisterul a reuşit să convingă guvernul să mărească uşor 
fondurile şi resursele necesare atingerii obiectivelor, a 
facilitat dezvoltarea sistemului digital, membrilor cor- 
pului diplomatic şi a personalului administrativ (în 
2016, la MAE sunt angajaţi 2205 din 2305 - maxim). 
Dintre obiectivele MAE, putem enumera câteva care 
sunt aplicate cu succes, după cum urmează: Internetul 
face obiectul multor dezbateri politice sau poate indica 
locurile unde există pericole de călătorie din motive 
politice sau climatice care suscită interes pe scena in- 
ternațională. Pentru evitarea acestor probleme, ministe- 
rul a dezvoltat de site- ul oficial al MAE banda roşie de 
atenţionare pentru călătorii (acesta este un exemplu de 
diplomaţie publică). Aceasta este realizată în timp real 
pe canale bilaterale şi multilaterale şi prin care vrea să 
abordeze toți factorii implicaţi. În plus, conaţionalii 
noştri îşi pot descărca pe telefon o aplicaţie pentru tele- 


foanele inteligente pentru a contacta ambasada noastră 
în caz urgent şi de fi informat în timp real de eventuale 
pericole pe perioada şederii în ţara respectivă*. 

Putem da ca exemplu Diplomaţia digitală a Amba- 
sadei României la Roma şi ajutorul umanitar. După cu- 
tremurul din 24 august 2016 din centrul Italia, corpul 
diplomatic al ambasadei noastre din Italia a facilitat prin 
mesaje telefonice legături între românii sinistraţi ai dias- 
porei şi rudele acestora de acasă. Diplomaţii români s-au 
dus pe teren, la faţa locului, au informat pe cale diplo- 
matică central de la Bucureşti. În aceeaşi măsură, ei au 
informat în timp real prin reţele de socializare pe parcur- 
sul desfăşurării de căutare a celor prinşi în casele căzute. 
Apoi, ministerul de externe şi guvernul au condus strân- 
gerea de fonduri băneşti (româneşti, prin instituţii de stat 
sau private şi din diaspora) pentru sinistraţi. Acest de- 
mers a fost rezultatul unui parteneriat ad-hoc, între garda 
italiană, Crucea Roşie şi antreprenori sociali locali ita- 
lieni şi români stabiliți în regiunea Amatrice. 


Ameninţările 

Deşi libertatea internetului a reprezentat un fun- 
dament al agendei politice internaţionale de guvernare 
adaptate secolului XXI la nivel declarativ, scurgerile de 
informaţii provocate prin intermediul site-ului 
Wikileaks, cu ajutorului lui Breadley/Chelsea Manning 
sau dezertarea lui Edward Snowden au dovedit faptul că 
nici măcar primul minister de externe (al SUA) care a 
dezvoltat o direcţie specială pentru diplomaţie digitală, 
diplomația americană nu era pregătită să treacă la nivel 
digital. În condiţiile în care pe site-ul Wikileaks apăreau 
stenograme şi discuţii ale unor diplomaţi şi politicieni 
din România, mulți dintre membrii corpului diplomatic 
au început din nou să ezite cu privire la utilizarea noilor 
tehnologii pentru a-şi facilita acțiunile în plan profesio- 
nal simetric sau asimetric (cu publicul larg). 


Critici, limite şi performanţe 

Fiind destul de criticat pentru relațiile diplomaților 
aflaţi la post cu diaspora, MAE a început să îşi deschidă 
porţile virtuale începând din 2010. În ultimii doi ani, 
MAE a început să aibă performanțe notabile, în special 
pe parte consulară. Un exemplu ar putea fi lansarea la 1 
Martie 2016 a site-ului e-cons. Acest site este conceput 
pentru a veni în ajutorul celor care doresc viză pentru 
România sau pentru românii noştri din diaspora. 

Din 2010 până în prezent la MAE au fost schim- 
baţi şapte miniştri. Deseori, aceştia nu au avut obiective 
comune, iar multe dintre proiectele MAE au fost oprite, 
suspendate sau schimbate prin preluarea portofoliului 
ministerial. De la lansarea cărţii verde a diplomaţiei 
multilaterale româneşti până acum politica concepută în 
2011 nu avem rapoarte publice pentru a putea observa 
nivelul de implementare al strategiei de diplomaţie pro- 
pusă. 

Limitele sunt date de acţiunile de decizie şi control 
şi sunt definite de elementele mecanismului decizional. 

Cât timp aceste platforme digitale ale diplomaţiei îşi 
transmit mesajul corect (fără nuanţe propagandistice 
sau cu dublu-standard), nu încearcă să monopolizeze 
informaţia şi colaborează cu mass-media, ele îşi pot 
pune misiunea la dispoziția democraţiei, a libertăţilor şi 
dreptului la opinie, dar cu condiţia să poată fi în dialog 
cu marele public. 

Performanţa este dată de nivelul de satisfacere a 
publicului-ţintă, cuantificabil prin determinarea ponde- 
rii deţinute pe reţelele de socializare. (acest indicator 
poate fi element-cheie pentru îmbunătăţirea calității 
activităților de promovare). Din punctul de vedere al 
abonaților la newsletter-ul diferitelor reţele de socializa- 
re sau al celui care doreşte să urmărească doar contul 
unei ambasade, rezultatul este la nivel performant, dar 
dacă se doreşte un dialog cu membru al corpului diplo- 
matic atunci este sub nivelul aşteptărilor. 

În cadrul operaţional al diplomaţiei digitale opera- 
țiunile elementare de lucru online cu succesiune de 
execuţie au fost concepute ca fiind facile de utilizat. 
Deşi ele sunt stabilite prin algoritmi complicaţi conver- 
titi în programe pe calculator, personalul care utilizează 
internetul ca instrument de lucru a crescut în ultimii ani. 
Iniţiativa a condus la o creştere a rezolvării problemelor 
românilor din diaspora deşi numărul funcţionarilor ad- 
ministrativi în cadrul misiunilor externe şi al membrilor 
corpului diplomatic a rămas de aprox. 2200 organizați 
în 81 de direcţii. 


! Mircea MALIȚA, Diplomaţia. Şcoli şi Instituţii, Editura Didactică 
şi Pedagogică, Ed. a II-a, Bucureşti, 1975, pp. 14-15. 

Corneliu BJOLA, Markus KORNPROBST, Understanding 
International Diplomacy. Theory, practice and ethics, Editura 
Routledge, NewYork, USA, 2013, p. 7. 

3 G. R. BERRIDGE, Alan JAMES, A dictionary of Diplomacy, Editura 
Palgrave and MacMillan, Ed. a II-a, London, UK, 2003, pp. 284-285. 

* Robert COOPER, Destrămarea naţiunilor: Ordine şi haos în 
secolul XXI, Editura Univers Enciclopedic, Bucureşti, 2007, p. 129. 
5 SWOT este un acronim englezesc pentru „Strengths” (forță, putere, 
puncte forte), „Weaknesses” (puncte slabe), „Opportunities” (oportunități, 
ocazii şi situații favorabile) şi „Threats” (riscuri şi ameninţări). 

6 x Structura organizatorică a Ministerului Afacerilor Externe, 
https://arww.mae.ro/sites/default/files/file/anul_2016/2016_pdf/201 
6.09.01_ organigrama mica cu nume pers _conducere_.pdf, accesat 
la 16.09.2016. 

7 *** Organizare, https://www.mae.ro/node/1604, accesat la 16.09.2016. 
Stk Călătoreşte în siguranță, aplicaţia MAE pentru telefonul tău 
mobil, http://www.mae.ro/app_cs, accesat la 16.09.2016. 

CONCLUZII 


e Din această analiză am desprins următoarele aspecte: diplomaţia digitală are valori 
internalizate la nivel instituțional al MAE. Pe de o parte, Diplomaţia Digitală facilitează dialogul (între 
cetățenii lumii şi ansamblul corpului diplomatic, între diplomați şi instituţii din ţările acreditante) 
participarea la derularea evenimentelor, înțelegerea provocările politicii mondiale, sentimente a nu 
se simţi excluşi din firul evenimentelor şi al deciziilor care se formulează în cadrul politicii externe şi, 
nu în ultimul rând, creşterea nivelului de democrație participativă. 

e Pe de altă parte, sistemul ar putea construi un dialog nerestricționat pe grupuri de nişă pe 
platformele virtuale ci cu toți utilizatorii pentru a nu mai repeta problemele din trecut cu 
neînțelegerea comunicatelor sau ale declarațiilor (rupte din context) preluate de terți. 

e Astfel, apare o nouă formulă, o diplomaţie digitală interactivă în domeniul virtual care 
afectează spațiul real al vieţii noastre cotidiene. 

